**Kvalita za výhodné ceny a pohodlný nákup na vás čakajú v novej predajni Kauflandu**

**Ak bývate vo Veľkom Mederi alebo v okolí a radi nakupujete v známom reťazci, už nebudete musieť cestovať do neďalekej Dunajskej Stredy. Kaufland už 19. januára otvorí novú predajňu aj v tomto meste.**

Pod jednou strechou tu nájdete široký a kvalitný sortiment za výhodné ceny, bohatú ponuku čerstvého ovocia a zeleniny počas celého roka, veľký podiel slovenských výrobkov a obľúbené privátne značky Kauflandu.

**VŠETKO PRE PRÍJEMNÉ NAKUPOVANIE**

Veľkorysý priestor na ploche 2 592 m² a moderný koncept ponúkajú možnosti pre pohodlný a zároveň efektívny nákup. Pri pokladniach sa nachádza infopult pre službu zákazníkom a samozrejmosťou sú samoobslužné pokladne, ktoré vám ušetria čas pri platbe za tovar.

Priamo pred predajňou majú zákazníci k dispozícii 218 parkovacích miest, takže nákup si môžete vyložiť z vozíka priamo do auta.

**„Je to možno tak trochu symbolické, že brány novej predajne otvárame hneď na začiatku nového roka. Opäť sa dostávame bližšie k zákazníkom, ktorým chceme ponúknuť to najlepšie od našich dodávateľov. Veríme, že aj v  predajni vo Veľkom Mederi nájdu všetko, čo potrebujú a budú sa sem radi vracať,“** hovorí Samuel Machajdík, hovorca spoločnosti Kaufland Slovensko.

Pre zákazníkov budú pripravené pravidelné akcie na obľúbené produkty, vernostný program Kaufland Card s množstvom výhod a zliav a koncesionárska zóna so zaujímavými službami.

**Od 19. do 21. januára**, čiže počas prvých troch dní od otvorenia, prispeje Kaufland za každý nákup v hodnote minimálne 20 € sumou 1 € Centru voľného času vo Veľkom Mederi, ktoré okrem pravidelnej záujmovej činnosti organizuje rôzne podujatia a prázdninové a konzultačné aktivity. Venované peniaze využijú na realizáciu svojich aktivít v roku 2023.

*link: https://www.kaufland.sk/*